Viborger Samler, 1848-07-15
Det nytter ikke meget, at Kongen af Danmarks Ret til Slesvig erkjendes, naar den kun sættes i at udnævne et Par Medlemmer af en Bestyrelse, der skal være fælleds for Holsteen; og at saavel den ældre Administration som den provisoriske Regjerings Medlemmer udelukkes, udelukker ikke den gamle og den nuværende Bestyrelses Aand, thi Valget af de nye Bestyrere er bundet til Slesvigs og Holsteens Notabler, og det vil ikke være let blandt dem at opdrive Nogen, som ikke meere eller mindre er Schleswigholsteiner. Paa den anden Side maa det ikke oversees, at denne Bestemmelse tilsigter at føre Tilstanden før Oprørets Udbrud tilbage, eller at udslette Alt, hvad derer foregaaet siden 17de Marts. For Oprøret var nu Bestyrelsen fælleds, og man har da fra dansk Side, forat opnaae den provisoriske Regjerings Afsættelse og alle dens Foretagenders Ophævelse, været nødt til at gaae ind herpaa, medens Slutningsartiklen, der bestemmer, at ingen af de vedtagne Artikler skal præjudicere den endelige FredsBetingelser, vel ogsaa tør yde nogen Beroligelse med Hensyn til de Conseqventser, man fra tydsk Side vil udlede af den 7de Artikel. – De tvende nærmest følgende, 8 og 9, bidrage ogsaa Noget til at raade Bod paa samme Artikel, idet den første bestemmer, at de slesvigske Troppers Cadres skulle garnisonere i dette Hertugdomme, og den anden, at en dansk og en preussisk Commissair skulle residere i Hertugdommerne og vaage over Vilkaarenes Opfyldelse. Upaatvivlelig vil nemlig de troe slesvigske Troppers Nærværelse i Slesvig betydelig styrke den Folkestemning, som nu, efterat Landet har prøvet Krigens Ulykker, med Kraft vil reise sig mod disse Ulykkers Ophavsmænd, og en dygtig og aarvaagen dansk Commissairs Nærværelse vil forhaabentlig bidrage til at holde de schleswigholsteinske Machinationer i Tømme. - Vi have saaledes betragtet Vaabenstilstanden væsentligste Betingelser fra dansk Side, men lad os nu engang forsøge at stille os paa vore Fjenders, paa Preussens og det tydske Forbunds Standpunct. Alt, hvad de opnaae, er Blokadens Ophævelse og Skibenes Frigivelse; men hvad de opgive, er Følgende: for det Første tre Hertugdømmer, besatte af en Armee, der endnu ikke havde lidt noget Nederlag, og som var stærk noktil at holde sin Stilling, selv mod en dobbelt saa stor Hær, som den, vi i de første Maaneder kunde stille i Marken; for det Andet Slesvigs Jndlemmelse i Forbundet, der høitidelig er bleven erklæret af Forbundsdagen og stadfæstet af Nationalforsamlingen ved de slesvigske Deputeredes Modtagelse; for det Tredie den provisoriske Regjering, hvilken de have anerkjendt som legitim og forhandlet med som saadan, for det Fjerde det schleswig holsteenske Parti, hvis engang af hele Tydskland optagne Fordringer henskydes afgjorte til ikke tydske Magters Paakjendelse; for det Femte de augustenborgske Prætendenter, som Kongen af Preussen personlig har lovet Bistand, men som ikke med et Ord omtales i Vaabenstilstanden, hvem ingen Amnesti, intet Asyl tilsikkres; endelig de ved Krigens Førelse foraarsagede Omkostninger, der falde deels Hertugdømmerne, deels Forbundet til Last, men, saavidt de have været baarne af det egentlige Danmark, erstattes. Det forekommer os, at vore overmægtige Fjender maae have langt mere at udsætte paa denne Vaabenstilstand, end vi, det lille og ringeagtede Folk. Med disse bemærkninger maa det idag være nok. Det er naturligviis umuligt at fælde nogen rigtig Dom om Vaabenstilstanden og dens Betingelser, inden alle her i Betragtning kommende Forhold ere opklarede og alle hidrørende Actstykker offentliggjorte. Den forestaaende Rigsforsamling vil have at drage Omsorg herfor og at modtage Ministeriets Regnskab for denne som for dets øvrige Handlinger. Vi troe, at det vil lykkes Regjeringen at overbevise Forsamlingen om Nødvendigheden og Rigtigheden af hvad der er skeet, og vi ere forvissede om, at Folket, med nær Udsigt til denne fuldstændige Redegjørelse, vil afholde sig fra enhver overilet Dom." Grev Manderstrøm, den svenske Ministerresident er allerede i Mandags vendt tilbage til Malmø fra sin Mission til Berlin, som man vil vide med Ratification af den af Kongen af Sverrig foreslagne Vaabenstilstand. Som en Følge heraf afholdtes Natten imellem 11te og 12te Statsraad. Theologisk Embedsexamen. Tirsdagen den 11te Juli. J. J. Lind og D. P. Schwensen Laudabilis; T. A. Fyhn hand illand. 2 gr. Jfølge en fra den svenske Generalconsul i Abo til Stockholm indkommen Rapport af 4de Juli, har Dampskibet "Menzikoff, som ankom fra Petersborg til Abo den 3die, havt een Cholera-Patient ombord, som strax blev bragt til Lazarethet i Abo og døde der inden nogle Timers Forløb. Som en Følge heraf har man taget de fornødne Forholdsregler. (Berl. Td.)